Byrettens kendelse ændres, således at byretten hæver sagen og sender den til Ankenævnet på Energiområdet
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 8. februar 2011 satte Østre Landsret retten i retsbygningen,
Bredgade 42, København.

Som dommere fungerede landsdommerne Linde Jensen, Lene

Jensen og Birgitte Grønborg Juul (kst.), førstnævnte som rettens

formand.

Som protokolfører fungerede Medarbejder ved retten.

Der foretoges   

19. afd. kære nr. B-167-11:

Kærende, tidligere Sagsøgte

mod

DONG Energy Sales & Distribution A/S (advokat Jesper

Theilmann Jensen)

Ingen var mødt eller indkaldt.

Der fremlagdes kæreskrift af 10. januar 2011, hvorved

Kærende, tidligere Sagsøgte har kæret Glostrup Rets kendelse

af 27. december 2010 (BS 20E-3169/2010) om ikke at hæve

sagen og sende den til Ankenævnet på Energiområdet,

dommerens fremsendelsesbrev af 12. ja-nuar 2011 og udskrift

af retsbogen indeholdende den kærede afgørelse.

Endvidere fremlagdes DONG Energy Sales & Distrib ution

A/S’ processkrift af 17. j anuar 2011 med påstand om



/

stadfæstelse af byrettens kendelse.

Byretten har ved sagens fremsendelse henholdt sig til den
trufne afgørelse.



/

- 2 -

De modtagne bilag var til stede.

Sagen vedrører DONG Energy Sales & Distribution A/S’ krav

om betaling af 43.427,60 kr. med tillæg af renter og gebyrer for

levering af elektricitet til Kærendes, tidligere Sagsøgte pri-vate

bopæl i perioden 25. august 2006 til 14. januar 2008.

Kærende, tidligere Sagsøgte har gjort indsigelse mod kravet.

Kærende, tidligere Sagsøgte har her-under gjort gældende

navnlig, at han ikke er forpligtet til at betale for forbruget af

elektrici-tet, at det er ejeren af huset, der hæfter for

elektricitetsforbruget, at opgørelsen af forbruget ikke er korrekt,

at der var mangler ved elinstallationen, at DONG Energy Sales

& Distribu-tion A/S har afsluttet sagen i forhold til ham, og at

DONG Energy Sales & Distribution A/S har fortabt kravet ved

passivitet.

Kærende, tidligere Sagsøgte har ved det forberedende møde i

sagen den 4. november 2010 anmodet om, at sagen henvises til

behandling ved Ankenævnet på Energiområdet, der er et af

økonomi- og erhvervsministeren godkendt ankenævn.

Det fremgår, at dokumentbeviserne i sagen blandt andet

omfatter et kalibreringscertifikat vedrørende prøvning af en af

de to elmålere, som sagen vedrører. DONG Energy Sales &

Distribution A/S har anmodet om at føre en inkassoassistent og

en tekniker fra DONG Energy Sales & Distribution A/S som

vidner under hovedforhandlingen, og Kærende, tidligere

Sagsøgte har anmodet om ud over partsforklaring eventuelt at

føre et vidne.

Efter votering afsagdes sålydende

k e n d e l s e :



/

Sagen vedrører blandt andet spørgsmål om, hvorvidt opgørelsen

af elektricitetsforbruget er korrekt, og om der har været mangler

ved elinstallationen. Afgørelsen af disse spørgsmål ligger inden

for Ankenævnet på Energiområdets særlige

kompetenceområde. Landsretten finder, at det ikke kan anses

for åbenbart, at der ikke kan gives Kærende, tidligere Sagsøgte

medhold i klagen, og sagen skønnes ikke på grund af den

ønskede bevisførelse på forhånd uegnet til behandling ved

nævnet. Kærendes, tidligere Sagsøgte påstand om, at sagen

hæves og



/

- 3 -

sendes til Ankenævnet på Energiområdet, tages derfor til følge,

jf. retsplejelovens § 361, stk. 1, hvorfor   

b e s t e m m e s :

Byrettens kendelse ændres, således at byretten hæver sagen og

sender den til Ankenævnet på Energiområdet.

Kæreafgiften tilbagebetales.

Retten hævet.



/